ผมพึ่งฉีดกระตุ้นมาวันที่13ม.ค.63กับ21.ม.ค63 แล้วเมื่อวานวันที่7กพ.เล่นกับหมาจรน้ำลายหมากระเด็นเข้าปากนิดเดียว ผมต้องฉีดเพิ่มไหมครับทาง อนามัยไม่น่าจะฉีดให้เค้าจะบอกว่าพึ่งฉีดไปผมว่าน่ะครับ แล้วการฉีดมากเกินไปเป็นอะไรไหมครับ จะดื้อยาไหมครับ ของspeeda อ่ะครับวัคซีน ผมเป็นคนคิดมากด้วยช่วงนี้ หรือไม่ต้องฉีดดีครับภูมิคุ้มกันยังน่าจะมีอยู่ครับ
สวัสดีค่ะ หากเคยฉีดวัคซีนป้องกันพิษสุนัขบ้าครบคอร์สแล้ว และได้ฉีดกระตุ้นไปเมื่อวันที่ 13 และ 21 ม.ค. 63 เมื่อโดนน้ำลายสุนัขกระเด็นเข้าปากในวันที่ 7 ก.พ. นี้ยังไม่จำเป็นต้องฉีดวัคซีนกระตุ้นอีกค่ะ เพราะระดับภูมิคุ้มกัน ยังคงสูงเพียงพอในการป้องกันการเกิดโรคได้ค่ะสำหรับการฉีดวัคซีนป้องกันพิษสุนัขบ้าบ่อยหรือหลายครั้ง ไม่ได้ทำให้เกิดการดื้อยา และก็ไม่อันตรายจนถึงขั้นทำให้เป็นโรคพิษสุนัขบ้าได้ เพราะวัคซีนป้องกันพิษสุนัขบ้าเป็นเชื้อที่ถูกทำให้ตายแล้ว เพียงแต่การฉีดบ่อยๆ อาจเกิดปฏิกิริยาเฉพาะที่ ตรงบริเวณที่ฉีดได้มากขึ้นในการฉีดครั้งหลังๆ เช่น อาการปวด บวม แดง คัน เป็นตุ่มบริเวณที่ฉีด หรือมีอาการทางร่างกายอื่นๆ เช่น ปวดหัว เวียนหัว คลื่นไส้ ปวดท้อง ปวดเมื่อยกล้ามเนื้อ ปวดข้อ อ่อนเพลีย เป็นต้น ดังนั้น หากไม่ควรฉีดวัคซีนเกินความจำเป็นค่ะ